Atiqul Islam

Atiqul Islam (s. 1. heinäkuuta 1961) on bangladeshilainen poliitikko, miljonääri ja liikemies, joka on vuodesta 2019 toiminut Pohjois-Dhakan pormestarina. Aikaisemmin hän toimi tekstiiliteollisuuden etujärjestön johtajana vuosina 2013–2014. Hänen omistuksessaan on 16 yritystä ja vuositulonsa ovat yli 10 miljoonaa takaa. Hän voitti vuoden 2019 pormestarinvaaleissa saaden 839 302 ääntä, toisena tulleen kilpailijansa saadessa vain hieman yli 52 000 ääntä.

Pormestarina Islam on ilmoittanut ensimmäisen tavoitteensa olevan edeltäjänsä työn saattaminen loppuun. Hän on aloittanut denguekuumeen vastaisen valistuskampanjan ja hankkeen pyöräväylien rakennuttamiseksi Dhakaan. 

Islamin veljet ovat Bangladeshin entinen korkeimman oikeuden ylituomari Tofazzal Islam ja Moinul Islam, joka on toiminut Bangladeshin entisenä rajavartioston päällikkönä.

Lähteet

Bangladeshilaiset poliitikot
Liikemiehet
Pormestarit
Vuonna 1961 syntyneet
Elävät henkilöt